recursal/SuperWikiNEXT-32B huggingface dataset:
**Laodameia** alebo **Láodameia** (starogr. *Λαοδάμεια* – *Laodameia*, lat. *Laodamia*) je v gréckej mytológii, dcéra argonauta Akasta, manželka hrdinu Prótesilaa. 

Laodameia bola manželkou Prótesilaa, podľa mýtov prvého padlého achájskeho bojovníka v trójskej vojne.Prótesilaa po vylodení achájcov zabil Hektor, syn trójskeho kráľa Priama.

Nešťastná Laodameia si po manželovej smrti dala vyrobiť jeho sochu, hovorila k nej a trávila s ňou celé dni. Bohovia s vdovou súcitili, preto na ich pokyn boh Hermes priviedol Prótesilaa z podsvetia, aby s ním chvíľku pobudla. Keď sa však s ním Láodameia musela znovu rozlúčiť, nezvládla to a spáchala samovraždu.

Referencie a bibliografia
-------------------------

1. 1 2  Hyginus, *Fabulae* 103.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 264.
3. ↑  Homér, *Iliada*, 2,695.
4. 1 2 3  Pseudo-Apollodoros, *Epitoma*, E,3,30.
5. ↑  Hyginus, *Fabulae* 104.
**Orla Bradyová** (\* 28. marec 1961, Dublin, Írsko) je írska herečka.

Detstvo a mladosť
-----------------

Bradyová sa narodila a vyrastala v Írsku ako druhé zo štyroch detí. Ako dvadsaťpäť ročná sa presťahovala do Paríža.

Kariéra
-------

Účinkovala v Balloonatics Theatre Company, kde účinkovala v zájazdových inscenáciách hier Hamlet a Finnegans Wake. Neskôr sa vrátila do Dublinu, aby vystúpila v Gate Theatre.

V roku 1999 si zahrala v rozprávkovej koprodukcii *Fairyland*, v duete s Randy Quaidom. V roku 2001 sa objavila v hlavnej úlohe televízneho seriálu *Family Law*. Neskôr hrala v televíznom seriály *Shark*, manželku Jamesa Woodsa, ktorý sa natáčal v rokoch 2006 až 2008.

V roku 2013 hosťovala v epizóde *The Labours of Hercules* v televíznom seriály Hercuile Poirot po boku Davida Sucheta. V rokoch 2017 až 2019 sa objavila v televíznom seriály *Into the Badlands*. Tiež účinkovala v štyroch epizódach televízneho seriálu *American Horror Story: 1984*, kde stvárnila psychiatričku Dr. Hopp.

Od roku 2020 účinkuje v televíznom seriály *Star Trek: Picard*.

Súkromný život
--------------

Bradyová sa v roku 2002 vydala za anglického fotografa Nicka Brandta. Nemá žiadne deti a je ateistkou.

Iné projekty
------------

Commons
* Spolupracuj na Commons Commons ponúka multimediálne súbory na tému **Orla Bradyová**

Externé odkazy
--------------

* Orla Bradyová v Internet Movie Database (po anglicky)
* Orla Bradyová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Orla Brady na anglickej Wikipédii.*

Autoritné údaje: * GND: 1061444023
* ISNI: 0000 0001 1467 5656
* LCCN: nr2006013715
* VIAF: 9806992
* WorldCat: lccn-nr2006013715
**French Open 1997** bol grandslamový tenisový turnaj, ktorý sa konal od 27. mája do 9. júna 1996 v Paríži na antukových dvorcoch Rolanda Garossa. Víťazmi dvojhier sa stali Steffi Grafová a Jevgenij Kafeľnikov.

Finálové zápasy
---------------

### Dvojhra mužov

*Bližšie informácie v hlavnom článku: Mužská dvojhra na French Open 1996*
**Rusko Jevgenij Kafeľnikov** vs. Nemecko Michael Stich 7 : 64, 7 : 5, 7 : 64

### Dvojhra žien

*Bližšie informácie v hlavnom článku: Ženská dvojhra na French Open 1996*
**Nemecko Steffi Grafová** vs. Španielsko Arantxa Sánchezová Vicariová 6 : 3, 6 : 74, 10 : 8

### Štvorhra mužov

*Bližšie informácie v hlavnom článku: Mužská štvorhra na French Open 1996*
**Rusko Jevgenij Kafeľnikov/Česko Daniel Vacek** vs. Francúzsko Guy Forget/Austrália Mark Woodforde 6 : 2, 6 : 3

### Štvorhra žien

*Bližšie informácie v hlavnom článku: Ženská štvorhra na French Open 1996*
**USA Lindsay Davenportová/USA Mary Joe Fernándezová** vs. USA Gigi Fernándezová/Bielorusko Nataša Zverevová 6 : 2, 6 : 1

### Zmiešaná štvorhra

*Bližšie informácie v hlavnom článku: Zmiešaná štvorhra na French Open 1996*
**Argentína Patricia Tarabiniová/Argentína Javier Frana** vs. USA Nicole Arendtová/USA Luke Jensen 6 : 2, 6 : 2

  


| * z
* d
* u
French Open |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
Bitka pri Isse
**Bitka pri Isse** bola bitka, ktorá sa odohrala v novembri roku 333 pred Kr. medzi gréckymi vojskami Alexandra Veľkého a Peržanmi vedenými kráľom Dareiom III. Po prehratej bitke pri Graníku to bol prvý vojenský konflikt týchto mocností, na ktorom sa zúčastnil priamo perzský kráľ. Spolu s bitkou pri Gaugaméle sa radí medzi najväčšie a najvýznamnejšie bitky svetových dejín.

Stav pred bitkou
----------------

Macedónci sa túžili vojenským ťažením do Perzie pomstiť za zničenie gréckych chrámov a najmä Atén Peržanmi počas grécko-perzských vojen pred 150. rokmi. V predchádzajúcej bitke pri Graníku (334 pred Kr.) podľahlo perzské vojsko macedónskemu útoku a Alexandrovi vojaci následne prenikli po západnom pobreží Malej Ázie do perzského vnútrozemia. Alexander Veľký sa dopočul o zhromažďovaní veľkého vojska v Babylone, ktoré malo prerušiť ťaženie Grékov a spojiť sa s flotilou v Stredozemnom mori. Peržania by sa tak dostali do tyla protivníka a zároveň prerušili zásobovacie trasy. 

Postup armád pred bitkou
Alexander preto vyslal veliteľa Parmeniona s 15 000 mužmi obsadiť horské priesmyky na hraniciach Sýrie a Kilíkie, čím zablokoval možný postup Peržanov. Alexander vyrazil so svojím vojskom k Issu a odtiaľ po pobrežnej ceste na juh, kde očakával konflikt s Dareiovým vojskom. Peržania sa dozvedeli o obsadení priesmykov a presúvali sa tak horami severnejšou trasou do Issa, čím odrezali grécke zásobovacie trasy. Dareios nechal vybudovať tábor na úzkej pobrežnej pláni, zovretej horami na jednej a morom na druhej strane, ku ktorej mierilo už aj Alexandrove vojsko.

Bitka
-----

Proti sebe stála 30 tisícová grécka a 80 – 100 tisícová perzská armáda, no poloha bojiska neumožňovala využiť perzskú početnú prevahu vo výhodu, ktorú tak získal protivník. Odvaha a odhodlanosť macedónskych bojovníkov prevážila a tí sa prebojovali až do blízkosti kráľovho stanovišťa. Ohrozený Dareios sa zľakol a dovtedy nerozhodná bitka sa jeho útekom zmenila na dôležité víťazstvo Alexandra Veľkého. Ten následne poslal Parmeniona do Damasku, kde Macedónci ukoristili celú perzskú štátnu pokladňu s 3 000 talentami (90 ton) a zajali celú Dareiovu rodinu vrátane jeho matky, manželky a detí.

Dôsledky bitky
--------------

Víťazstvom sa Macedónci zmocnili celej západnej časti Perzskej ríše. Alexandrov sen o ovládnutí Ázie sa stával reálnejší a jeho autorita u Macedóncov a Grékov výrazne stúpla. Ponuku kráľa Dareia na výmenu jeho blízkych za časť ríše až po Eufrat a miesto veľkokráľa razantne odmietol.

Porážka Peržanov umožnila Alexandrovi pokračovať v ťažení cez Sýriu, Feníciu a Palestínu až do Egypta. Dareios sa zatiaľ stiahol na východ, aby sa pripravil na rozhodujúcu bitku. Tou sa napokon stala Bitka pri Gaugaméle, ktorá znamenala začiatok konca slávnej ríše Peržanov.

Pozri aj
--------

* Bitka pri Graníku
* Bitka pri Gaugaméle
* Alexander Veľký

Zdroj
-----

* *Tento článok je čiastočný alebo úplný preklad článku Bitva u Issu na českej Wikipédii.*
Freska z Kalvárie v Banskej Štiavnici
**Freska** (z tal. *al fresco* – na čerstvo) je technika nástennej maľby zhotovovaná na vlhkej omietke. Maľovanie fresiek je technicky náročná práca. Minerálne pigmenty rozomleté vo vode alebo vápennej vode sa nanášajú priamo na čerstvú omietku na stene tak, aby sa farby vsiakli do podkladu. To znamená, že maliar musí pracovať rýchlo, aby omietka nezaschla, lebo potom je možné robiť už len drobné úpravy temperou. Vďaka tomuto špeciálnemu postupu je freska jednou z najtrvalejších nástenných maliarskych techník, ale takéto maľby sa nehodia do vlhkého prostredia.

Technika maľovania fresiek bola známa už v staroveku. Používala sa v Grécku a predovšetkým v Taliansku, ale aj v Číne a Indii. Rané kresťanské umenie a umenie raného stredoveku dalo prednosť mozaikám, takže umenie fresky upadlo na dlhú dobu takmer do zabudnutia. K obnove došlo až koncom 13. storočia.

Iné projekty
------------

Commons
* Spolupracuj na Commons Commons ponúka multimediálne súbory na tému **Freska**
**Zeuxippé** alebo **Zeuxippa** (starogr. *Ζευξίππη* – *Zeuxippé*, lat. *Zeuxippe*) je v gréckej mytológii sestra najády Praxithey, manželka aténskeho kráľa Pandióna I.

Zeuxippé a Pandión sa stali rodičmi dvoch dcér, Prokny a Filomély a dvojčat, chlapcov Erechthea a Bouta. Keď potom po spore kvôli hraniciam napadol Atény Labdakos, prišiel Pandiónovi na pomoc trácky kráľ Téreus a vojnu spolu priviedli k úspešnému koncu. Pandión mu potom z vďaky dal svoju dcéru Proknu za manželku. Prokné žila potom v Trákii šťastne až dovtedy, kým neprišla na návštevu jej sestra Filoméla, do ktorej sa jej manžel Téreus zaľúbil. Táto láska však mala hrozné následky. Po neopätovanej láske sa jej chcel Téreus zmocniť násilím a keď sa mu ubránila, zatvoril ju v hustom lese do osamelej chatrče. Keďže ju nezlomilo ani väzenie a ona navyše vyhlásila, že nebude mlčať, vyrezal jej jazyk.

Filoméla si však našla spôsob ako to oznámiť sestre. Vytkala správu o svojom osude na závoj, ktorý sestre podala. Prokné potom manželovi pripravila strašnú pomstu, zabila ich syna Itya a predložila mu ho na večeru. Najvyšší boh Zeus však nedopustil, aby tento zločin ostal bez trestu a všetkých troch zbavil ľudskej podoby. Térea premenil na dudka, Proknu na slávika a Filomélu na lastovičku.

Zeuxippin manžel Pandión sa s touto hroznou tragédiou nevedel zmieriť. Zo žiaľu nad stratou svojich dcér sa usúžil až k smrti.

Referencie a bibliografia
-------------------------

1. ↑  Apollodoros, *Bibliotheca*, 3,14,6.
2. 1 2 3 4 5  Apollodoros, *Bibliotheca*, 3,14,8.
3. 1 2 3 4  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 148.
4. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 351.
Acela Express
**Acela Express** je americký vysokorýchlostný vlak s aktívnym naklápaním vozňovej skrine prevádzkovaný národnou železničnou spoločnosťou Amtrak. Jednotky sú nasadzované na tzv. Severovýchodnom koridore medzi mestami Washington, D.C. a Boston. Sú vyrábané v spolupráci kanadskej spoločnosti Bombardier Inc. a francúzskej Alstom.

Technické informácie
--------------------

V celej dĺžke koridoru sú tri napájacie sústavy: 12kV/25Hz (Washington, D.C.-New York City); 12kV/60Hz (New York City-New Haven); 25kV/60Hz (New Haven-Boston). Vlaky Acela Express sú so všetkými kompatibilné. Konštrukčná rýchlosť je 265 km/h. Na trati je však maximálna povolená rýchlosť iba 240 km/h.

Jednotka sa skladá z 2 hnacích vozidiel a 6 hnaných (vložené). 8 asynchrónnych motorov (na každom hnacom vozidle 4) vydáva celkový výkon 9200kW. Súprava je naklápacia.

Pozri aj
--------

* Doprava v USA

Iné projekty
------------

Commons
* Spolupracuj na Commons Commons ponúka multimediálne súbory na tému **Acela Express**

| * z
* d
* u
Naklápacie vlaky > 199 km/h |
| --- |
| 
* 310 SŽ (SL)
* 390 Virgin (UK)
* 490 RENFE (E)
* 680 ČD (CZ / SK / A)
* 4000 CP (PT)
* Acela (US)
* ETR 401 (I)
* ETR 450 (I)
* ETR 460 (I / F)
* ETR 470 (I / CH)
* ETR 480 (I)
* ETR 600 (I)
* ETR 610 (CH / I)
* ICE-T (D / CH / A)
* ICE-TD (D / A / CH / DK)
* RABDe 500 (CH)
* S-120 (E)
* Sm3-S220 (FI)
* Talgo (E / PT / F / CH / I / D / US / CA / KZ)
* X2000 (SV / DK / NO)

 |

| * z
* d
* u
Vysokorýchlostné vlaky >249 km/h |
| --- |
| 
* AGV (I / F)
* AVE (E)
* ETR 401 (I)
* ETR 450 (I)
* ETR 460 (F / I)
* ETR 480 (I)
* ETR 500 (I)
* ETR 600 (I)
* ETR 610 (CH / I)
* Eurostar (UK / F / B)
* ICE (D / A / F / B / NL / CH / E / RU)
* KTX (KR)
* RENFE S-120 (E)
* Šinkansen (J / TW)
* Talgo (E / PT / F / CH / I / D / US / CA / KZ)
* TGV (F / D / CH / I / E / B / LX)
* Thalys (F / B / NL / D)
* Transrapid (D / CN)
* JR-Maglev (J)
* Swissmetro (CH)

 |
| **^1** technológia Maglev; **^2** Maglev vo vákuovom tuneli |
Rozdelenie Verdunskou zmluvou
**Verdunská zmluva** podpísaná vo Verdune v roku 843 rozdelila Franskú ríšu na tri kráľovstvá ovládané synmi Ľudovíta I. Pobožného.

Každý z bratov sa usadil v jednom kráľovstve – Lotar I. v Taliansku, Ľudovít II. Nemec v Bavorsku a Karol II. Holý v západnom Francúzsku. Lotar získal centrálnu časť územia Franskej ríše (medzi riekami Rýnom a Rhônou) nazývanu Stredné franské kráľovstvo, Taliansko a cisársky titul ako poctu. Ľudovít Nemec získal východnú časť (všetko na východ od Rýna a na severovýchod od Talianska), veľa z jeho územia sa stalo dnešným Nemeckom. Karol Holý získal západnú časť Franskej ríše, z jeho kráľovstva vzniklo súčasné Francúzsko.

Lotar zanechal Taliansko svojmu najstaršiemu synov Ľudovítovi II. v roku 844. Lotar potom zomrel v roku 855 a jeho kráľovstvo bolo rozdelené na tri časti: 

1. Územie už ovládané Ľudovítom II. mu zostalo
2. Územie bývalého Burgundského kráľovstva bolo odovzdané jeho tretiemu synov Karolovi z Provensalska
3. Zostávajúce územia obsadil jeho druhý syn Lotar II. po ktorom bolo toto územie nazývané Lotharingie

Ľudovíta II. nahnevalo, keď nedostal žiadne ďalšie územie navyše po smrti svojho otca, a tak sa spojil so strýkom Ľudovítom Nemcom proti svojmu bratovi Lotarovi II. a strýkovi Karolovi Holému v roku 858. Lotar sa zmieril s bratom a strýkom krátko potom.

Lotar II. zomrel v roku 869 bez legitímnych dedičov a jeho kráľovstvo bolo rozdelené medzi Karola Holého a Ľudovíta Nemca v roku 870 zmluvou z Meerssen. Medzitým mal Ľudovít Nemec rozpory so svojimi tromi synmi. V roku 875 menoval svojho najstaršieho syna Karlomana svojim dedičom. Karol Holý, podporovaný pápežom Jánom VIII. bol korunovaný za kráľa talianskeho a cisára Svätej ríše rímskej. O rok neskôr (876) Ľudovít Nemec zomrel. Karol sa pokúsil jeho ríšu pripojiť k svojej, ale v bitke pri Andernach bol porazený a kráľovstvo východných Frankov si rozdelili Ľudovít III. Mladý, Karloman z Bavorska a Karol Tlstý.
**Tatra revue** (pôvodne **Tatra Kabaret**) bol legendárny kabaret, ktorý vznikol v roku 1930 v bratislavskom hoteli Tatra. 

Bolo to vyhľadávané miesto s francúzskou reštauráciou a kaviarňou s hudobnou produkciou. Tú zabezpečoval Orchester Tatra revue, najprv ako Combo Tatra revue – domovská kapela kabaretu. Hudobné teleso založil v roku 1958 Juraj Berczeller, neskôr bol premenovaný na Orchester Juraja Berczellera. Po Berczellerovej emigrácii do Austrálie v roku 1968 sa opäť premenovalo na "Orchester Tatra revue". Po ňom ho viedol až do zákazu Oldo Zeman. Ako sóloví speváci sa tu postupne vystriedali Zuzka Lonská, Eva Kostolányiová, Zdeněk Kratochvíl, Hana Hegerová, Marcela Laiferová, Tatjana Hubinská, Jozef Krištof, Zdeněk Sychra, Jana Beláková, Eva Sepešiová a mnohí iní. 

Legendárnym konferencierom, spevákom, zabávačom, ale tiež spoluzakladateľom kabaretu a priamym účastníkom jeho najväčšej slávy bol Michal Belák, otec známej súrodeneckej dvojice.

V budove hotela Tatra v súčasnosti sídli domovská scéna známej satirickej dvojice Milan Lasica a Július Satinský, Štúdio L+S.

Literatúra
----------

* Kalina, J. L.: *Svet kabaretu*, Bratislava 1966
* Szabó, Ivan: *Smiech a slzy Tatra revue*, Albert Marenčin Vydavateľstvo PT, 2009, ISBN 978-80-8114-002-0 .

Referencie
----------

1. ↑  Ivan Szabó: Smiech a slzy Tatra revue, tyzden.sk
2. ↑  Spomienky na Tatra revue: smiech i slzy, hnonline.sk
3. ↑  Smiech a slzy Tatra revue - Ivan Szabó - Kabaret v spomienkach, litcentrum.sk

Externé odkazy
--------------

* Orchester Tatra revue
**Verejný pôstny deň** (hebr. תענית ציבור‎ - *ta'anit cibur*) je pôst, ktorý sa vzťahuje na všetkých židov alebo na určitú skupinu židov (pozri pôst prvorodených) a pripomína si ho *verejne* celý Izrael. Líši sa tak od pôstu, ktorý na seba môže vziať jednotlivec alebo ktorý môže byť mimoriadne vyhlásený rabinátom (napr. pôst za dážď). Pôstne dni majú v judaizme veľký význam, sú neodmysliteľne spojené s duševnou očistou, sebaspytovaním a štúdiom a sú zároveň obdobou obetí, lebo namiesto obetovaného zvieraťa, a jeho mäsa a tuku, človek „spaľuje" (obetuje) „svoje mäso a svoj tuk". Pôst sa drží v dňoch, ktoré pripomínajú nejakú smutnú, tragickú alebo inak dramatickú udalosť z obdobia židovských dejín. Pre slovo „pôst" existujú v hebrejčine dva výrazy: *ta'anit* (hebr. תענית‎) a *com* (hebr. צום‎).

Pôstne dni v judaizme
---------------------

V judaizme je sedem pôstnych dní:

* **Menšie pôstne dni** – pôst sa cez tieto dni drží od východu slnka do súmraku. Jediný zákaz sa týka požívania potravín a nápojov. Pôst môže byť posunutý, pokiaľ by pripadol na Šabat.
	+ 13. adaru, v predvečer sviatku Purim sa drží pôst Ester.
	+ 13. nisanu prvorodení držia pôst prvorodených.
	+ 17. tamuz pripomína prerazenie jeruzalemských hradieb roku 586 pred Kr. a roku 70. n. l.
	+ 3. tišri - pôst Gedaljov.
	+ 10. tevet, na pamiatku počiatku obliehania Jeruzalema babylonským kráľom.

* **Veľké pôstne dni**, kedy pôst trvá od súmraku do súmraku (dlhšie ako 24 hodín). Ide o prísny pôst, kedy je okrem jedla a pitia zakázané aj umývanie, nosenie koženej obuvi atď.
	+ 10. tišri - Jom Kipur
	+ 9. av, ktorý pripomína dvojité zničenie jeruzalemského Chrámu v rokoch 586 pred Kr. a 70 n. l.

Pokiaľ by Tiša be-av pripadol na Šabat, pôst je posunutý na 10. av. Pokiaľ ale Jom Kipur pripadne na Šabat, pôst trvá.

### Pravidlá pre prerušenie pôstu

Všetky pôsty vrátane Tiša be-av a Jom Kipur je možné prerušiť za následujúcich okolností:

* Chorobu, ktorú by pôst mohol zhoršiť.
* Fyzická indispozícia, kvôli ktorej by pôst mohol náhle zhoršiť zdravie človeka.
* Tehotná žena môže na základe vlastného uváženia odmietnuť pôst.
* Deti (do 13 rokov) sa všeobecne nepostia, avšak môžu byť svojimi rodičmi na pôst pripravované.

Zdroj
-----

*Tento článok je čiastočný alebo úplný preklad článku Veřejné postní dny na českej Wikipédii.*
**Rada pre opevňovanie** (**RO**) bola zriadená ako riadiaci orgán, ktorý mal na starosti získavať finančné prostriedky, personál a materiál potrebný k zaisteniu výstavby česko-slovenského opevnenia pozdĺž hraníc s Nemeckom, Rakúskom a Maďarskom. Orgán fungoval v medzivojnovom období do obdobia Mníchovskej dohody, v dôsledku ktorej bola krajina nútená vzdať sa prevažnej väčšiny oblastí, v ktorých boli opevnenia stavané.

V čele tohto orgánu sa postavil ako predseda náčelník hlavného štábu armádny generál Ludvík Krejčí, jeho stálymi poradcami potom boli divízny generál Ing. František Nosál, prednosta IV. odboru (technického) ministerstva národnej obrany, a brigádny generál František Havel, prednosta IV./1. oddelenia (ženijného) ministerstva národnej obrany.

Vedľa RO bolo tiež zriadené riaditeľstvo opevňovacích prác (ROP). Oba orgány boli súčasne založené 20. marca 1935.

Zdroj
-----

*Tento článok je čiastočný alebo úplný preklad článku Rada pro opevňování na českej Wikipédii.*
**Najmenší spoločný násobok** dvoch prirodzených čísel {\displaystyle m} a {\displaystyle n} je najmenšie prirodzené číslo, ktoré je deliteľné oboma číslami {\displaystyle m} a {\displaystyle n}.

Zovšeobecnene najmenší spoločný násobok viacerých prirodzených čísel je najmenšie prirodzené číslo, ktoré je deliteľné všetkými n číslami.

Algoritmus hľadania NSN
-----------------------

Najmenší spoločný násobok (NSN) dvoch čísel dostaneme rozložením oboch čísel na ich delitele (prvočísla). Zoberieme každé prvočíslo nachádzajúce sa v rozklade všetkých čísel iba jedenkrát. Pri prvočíslách zastúpených v rozkladoch viacerých čísel zoberieme to, ktoré má najvyšší exponent. Všetky takto vybraté čísla spolu vynásobíme.

Napríklad 10 a 15:
10 = 2×5
15 = 3×5  

V tomto prípade jednoduché. Zastúpené sú 2, 3 a 5. 5 je v oboch rozkladoch ale rovnako má aj exponent takže ich vynásobíme a máme výsledok.
NSN(10,15) = 2×3×5 = 30  

NSN(16,6):  

rozklad 16:
16 = 2×8 = 2×2×4 = 2^4  

Rozklad 6:
6 = 2×3  

NSN(16,6) = 2^4 × 3 = 48  

NSN(129,162):  

Rozklad 129:  

129 = 3×43  

Rozklad 162:
162 = 2×81 = 2×3×3×3×3  

NSN(129,162) = 2× 3^4 × 43 = 6966  

Ešte jeden príklad z francúzskej verzie tohoto článku: Vezmime čísla 60 a 168 a rozložme ich na súčin prvočísel. Dostaneme:  

60 = 2×2×3×5 = 2^2×3×5 ;  

168 = 2×2×2×3×7 = 2^3×3×7.  

Pre prvočíslo 2 je najväčší exponent 3. Pre prvočísla 3, 5 a 7 je najväčší zastúpený exponent 1. Máme teda NSN(60, 168) = 2^3×3×5×7 = 840.

Vlastnosti
----------

* Ak *m* je deliteľné *n*, potom najmenší spoločný násobok je *m*.
* Ak *m* a *n* sú nesúdeliteľné, najmenší spoločný násobok je ich súčin.
* Súčin najmenšieho spoločného násobku a najväčšieho spoločného deliteľa čísel *m* a *n* je ich súčin.

Pozri aj
--------

* Najväčší spoločný deliteľ

Externé odkazy
--------------

* Najväčší spoločný deliteľ a najmenší spoločný násobok
* Najmenší spoločný násobok
U.S.Air Force maratón
Bristolský polmaratón
**Cestný beh** je druh behu na pevnom povrchu, väčšinou známej cestnej komunikácii (na rozdiel od traťových a cezpoľných behov). Tie majú zvyčajne dĺžku 5 a viac kilometrov (polmaratón, maratón) a súťaží na nich veľké množstvo bežcov, ale aj vozíčkarov alebo korčuliarov. Cestné behy behy sú súčasťou cestných podujatí, známych ako cestné preteky. 

Cestné behy ponúkajú neobmedzené možností, čo sa týka povrchov, jednotlivých tratí a v neposlednom rade aj vzdialenosti a zapojenia rôznych skupín. 

Telesná kondícia a schopnosť tela dobre využiť kyslík je dôležitá pri prekonávaní veľkých vzdialeností. Kondícia je schopnosť tela udržiavať určitú výkonnosť, kedy nie je dostatočné množstvo kyslíku pre svaly. Je dôležitá tak pri prekonávaní kopcov ako aj pri záverečnom šprinte. 

Nárazy pri behu na cestách sú pre nohy viac zaťažujúce. Je vhodné vystriedať po čase tento tvrdý povrch za spevnenú lesnú cestu či trávu, čo pomôže kolenám aj spodnej časti chrbta. Pomáha to kompenzovať stres vzniknutý tvrdým povrchom. Prináša to tiež zmenšenie napätia Achilovej šlachy.
**Monterrey Open 2009** bol tenisový turnaj žien, ktorý sa konal v dňoch od 2. do 8. marca 2009 na otvorených dvorcoch s tvrdým povrchom v mexickom meste Monterrey. Titul v dvojhre žien získala Francúzka Marion Bartoliová, ktorá vo finále porazila Číňanku Li Na. Bol to jej piaty titul v dvojhre na okruhu WTA. Titul vo štvorhre žien získali Francúzka Nathalie Dechyová a Talianka Mara Santangelová, ktoré vo finále porazili český pár Iveta Benešová, Barbora Záhlavová Strýcová. Pre N. Dechyovú to bol siedmy a pre M. Santangelovú deviaty titul vo štvorhre na okruhu WTA.

Víťazi
------

### Dvojhra žien

*Bližšie informácie v hlavnom článku: Ženská dvojhra na Monterrey Open 2009*
**Francúzsko Marion Bartoliová** vs. Čína Li Na 6-4 6-3

### Štvorhra žien

*Bližšie informácie v hlavnom článku: Ženská štvorhra na Monterrey Open 2009*
**Francúzsko Nathalie Dechyová / Taliansko Mara Santangelová** vs. Česko Iveta Benešová / Česko Barbora Záhlavová Strýcová 6-3 6-4

Externé odkazy
--------------

* Oficiálna stránka turnaja
Monteverdi-Chor vo februári 2012
**Monteverdi-Chor Hamburg** je jedným z najznámejších nemeckých koncertných zborov, ktorý sa stal medzinárodne známym pod vedením svojho zakladateľa a dlhoročného lídra Jürgena Jürgensa, najmä prostredníctvom nahrávania trendových skladieb a získaním mnohých cien na súťažiach. V rokoch 1994 až 2018 bol umeleckým vedúcim zboru a dirigentom Gothart Stier (z Lipska), v súčasnosti zbor diriguje Antonius Adamske.

Zbor Monteverdi Hamburg založil v roku 1955 Jürgen Jürgens ako „Zbor pri Talianskom kultúrnom inštitúte". V tom istom roku bol na návrh riaditeľa ústavu premenovaný na „zbor Monteverdi", v čase, keď bol Claudio Monteverdi do značnej miery neznámym skladateľom. Od roku 1961 je zbor členom Oddelenia akademickej hudby pri Univerzite v Hamburgu. Zakladateľ zboru Jürgen Jürgens bol hudobným riaditeľom na tejto univerzite v rokoch 1961 až 1993.

Po štyroch rokoch intenzívnej práce mohol zbor Monteverdi prvýkrát účinkovať v roku 1959 na Medzinárodnej súťaži zborov v talianskom Arezze, kde získal 1. cenu. V roku 1962 získal zbor ďalšiu 1. cenu, tentoraz  na Medzinárodnej súťaži speváckych zborov v Lille (Francúzsko). Potom sa začala pre zbor kariéra v oblasti amatérskeho spevu bez medzinárodnej účasti.

V spolupráci s pánmi Gustavom Leonhardtom, Nikolausom Harnoncourtom, Fransom Brüggenom a Eduardom Melkusom pre vydavateľstvo The Old Work of Teldec a archívnou produkciou Deutsche Grammophon Gesellschaft vydal zbor množstvo priekopníckych nahrávok, ktorými sa stal medzinárodne známy. Nasledovali pozvánky na hudobné festivaly doma i v zahraničí, takže zbor účinkoval takmer vo všetkých krajinách západnej a východnej Európy, na Blízkom východe, v USA, v Strednej a Latinskej Amerike, v juhovýchodnej Ázii, Číne a Austrálii.

Po náhlej smrti Jürgena Jürgensa v auguste 1994 prevzal umelecké vedenie zboru Monteverdi dirigent z Lipska a bývalý koncertný spevák Gothart Stier. V októbri 2018 bol za nového šéfdirigenta zvolený špecialista na starú hudbu Antonius Adamske.

Referencie
----------

1. ↑   *Monteverdi Chor - Der Chor, der die Stadt Hamburg seit mehr als 50 Jahren repräsentiert - Home* [online]. www.monteverdi-chor.de, [cit. 2019-09-20]. Dostupné online. (po nemecky)
2. ↑   *Antonius Adamske - Dirigent und Chorleiter für Alte Musik* [online]. Antonius Adamske, [cit. 2019-09-20]. Dostupné online. (po nemecky)
Horse Guards Parade
Súradnice: 51° 30′ 14.44″ s.š. 0° 07′ 47.24″ z.d.
**Horse Guards Parade** je veľké prehliadkové priestranstvo vo Whitehalle v centre Londýna. Pôvodne to bolo súčasťou *Whitehallského paláca*, kde sa v dobe Henricha VIII. konali rytierské turnaje. Bolo tiež miestom každoročných osláv narodenín Alžbety I.

Táto oblasť bola používaná na prehliadky a iné reprezentatívne udalosti od 17. storočia. Každý rok sa tu odohráva obrovská prehliadka na oslavu kráľovniných narodenín – *Trooping the Colour*.

Na konci 20. storočia sa toto priestranstvo začalo používať na menej významné príležitosti, ale aj ako parkovisko pre štátnych zamestnancov. Po teroristickom útoku IRA 7. februára 1991, ktorý bol spôsobený výbuchom bomby v zaparkovanej dodávke, bolo parkovanie a aj parkovisko zrušené.

Prehliadkové priestranstvo je na západnej strane otvorené do *Horse Guards Road* a St. James’s Parku. Na severe je ohraničené budovami *Old Admiralty* a *Admiralty Citadel*, na východe budovou *Horse Guards* – bývalým veliteľstvom Britské armády a na juhu *HM Treasury* a zadnou stenou Downing Street číslo 10 – oficiálnym sídlom predsedu britskej vlády. Vstup do tejto časti Horse Guards Parade je teraz z bezpečnostných dôvodov uzavretý a pre turistov neprístupný.

Prehliadkové priestranstvo je lemované množstvom pamätníkov a trofejí, vrátane soch poľných maršalov *Kitchenera*, *Robertsa* a *Wolseleyho*, tureckého delá vyrobeného v roku 1542, ktoré bolo ukradnuté v roku 1801 v Egypte a Kádizského pamätníka.

V dobe konania Letných olympijských hier 2012 má byť Horse Guards Parade miestom konania súťaží plážového volejbalu. Majú byť vybudované dve ihriska a rovnako ako pri oslavách *Trooping the Colour* dočasné hľadiská s kapacitou pre 5 000 a 12 000 divákov.

  


| * z
* d
* u
Športoviská na Letných olympijských hrách 2012 |
| --- |
| Olympijská zóna | 
* Aquatics Centre
* Basketball Arena
* Cooper Box
* Eton Manor
* London Velodrome
* London Velopark
* Olympijský štadión
* Riverbank Arena
* Water Polo Arena

 |
| Riečna zóna | 
* ExCeL London
* Greenwich Park
* North Greenwich Arena
* Royal Artillery Barracks

 |
| Centrálna zóna | 
* All England Lawn Tennis and Croquet Club
* Earls Court Exhibition Centre
* Hampton Court Palace
* Horse Guards Parade
* Hyde Park
* Lord's Cricket Ground
* Marathon Course
* Regent’s Park
* Wembley Arena
* Wembley Stadium

 |
| Mimo Londýna | 
* Dorney Lake
* Hadleigh Farm
* Lee Valley White Water Centre
* Weymouth and Portland National Sailing Academy

 |
| Futbalové štadióny | 
* City of Coventry Stadium
* Hampden Park
* Millennium Stadium
* Old Trafford
* St James' Park

 |
Pláž Dollymount Strand
**North Bull Island** (niekedy len **Bull Island**, ír. *Oileán an Bhulla*) je ostrov v Írsku. Leží v Dublinskom zálive, je súčasťou Dublinu a zároveň grófstva Dublin City.

Nachádza sa v severnej časti zálivu, v priestore medzi ústím rieky Liffey a polostrovom Howth Head, prebieha paralelne s pobrežím v smere juhozápad – severovýchod. Je dlhý 5 km a široký maximálne 800 m. Od pevniny je oddelený úzkym a plytkým bazénom, zvaným *Crab Water* alebo *Raheny Lake*, širokým 250 až 700 m, do neho ústia rieky Naniken a Santry. Na severe sa ostrov zužuje a od pevniny ho oddeľuje prieliv *Sutton Channel*. Ostrov je trvalo neobývaný, je však rekreačným zázemím mesta.

Pôvodný North Bull Island bol rozšírený ľudskou činnosťou, navezením splavenín, ktoré priniesla rieka Liffey, a ktoré zanášali dublinský záliv a bránili plavbe ďalej proti prúdu rieky. V roku 1819 bol ostrov spojený s pevninou dreveným mostom, o rok neskôr sa začala výstavba steny *North Bull Wall*, ktorá bola dokončená v r. 1825 a ktorá spojila pevninu s južným pobrežím ostrova. V r. 1907 bol uvedený do prevádzky nový most – *Bull Bridge*. V súčasnosti je dostupný cez dva mosty, jeden vedie z Clontarfu, druhý z Raheny.

Ostrov je plochý, formovaný prevažne pieskami, piesočné pláže sa tiahnu pozdĺž celého ostrova. Oproti Suttonu sa rozkladajú menšie plochy maršov. V r. 1988 tu bola vyhlásená prírodná rezervácia na ochranu vodného vtáctva, ktorá je zapísaná medzi biosférické rezervácie UNESCO. 

Pláž na západnom pobreží sa nazýva *Dollymount Strand* a je veľmi obľúbeným výletným miestom Dublinčanov. V minulosti tu bolo rozšírené aj kúpanie v mori, ale od r. 2007 je to kvôli znečisteniu na vlastné riziko. Ostrov je tiež vyhľadávaný priaznivcami kitesurfingu. V strede ostrova sa nachádzajú dve golfové ihriská (18-jamkové).
**Analógia** je skutočnosť, že medzi dvoma alebo viacerými objektmi jestvuje rovnakosť
určitých znakov (vlastností, štruktúr, funkcií), ale zároveň rôznosť iných znakov. Pojem analógie často stotožňujú s pojmom podobnosti.
Vyhľadávanie analógií a usudzovanie z určitých už známych súvislostí na neznáme súvislosti sa označuje ako analogický úsudok.

Analógia je nenáhodná mnohoznačnosť. Existujú dva základné typy analógie:
analógia pomeru a analógia úmernosti.

Analógia podľa O. Landu
-----------------------

Analógia podľa O. Landu je neúplná, čiastočná podobnosť spočívajuca v jednej alebo viacerých spoločných vlastnostiach, črtách rôznorodých javov alebo predmetov. To umožňuje preniesť poznatky z jednej oblasti do druhej, predpokladať ich platnosť i tam, keď sa jej výskyt doposiaľ nepreukázal, a inšpirovať sa tak pri riešení ťažkých problémov. Vhodné analógie sprostredkúvajú často celkom nové spôsoby videnia problémov a ich súvislostí, poskytujú jedinečné pohľady na realitu, ktoré sú iným formám myslenia nedostupné. Analógie tak majú funkciu generativnu, invenčnú, heuristickú.

Utváranie analógií sa neriadi pevnými zákonitosťami logiky. Analógie sú premenlivým produktom fantázie, ktorá vytvára nepredvídateľné nové spojenia rôznorodých obsahov a významov, uskutočňuje zdanlivo nezmyselné porovnávania, odhaľuje skryté suvislosti a prináša nové pohľady na zložité problémy i na staré a známe skutočnosti. Podnetné analógie oslobodzujú riešiteľov od osvojenych myšlienkovych stereotypov, od funkčnej fascinácie.

Práca s analógiami sa dočasne stáva samoúčelom a jej výsledky sa podrobujú logickej kontrole až dodatočne.

Užitočnosť analógií v procese riešenia invenčných problémov spočíva v tom, že umožňujú experimentovať s funkciami, procesmi a vzťahmi charakteristickými pre riešené problémy, reštrukturovať ich a obohacovať s cieľom nájsť originálne riešenie a myšlienkové koncepcie.

Analógia podľa Platóna
----------------------

Analógia podľa Platona je geometrická proporcia a kozmický štruktúrny princíp, ktorý rozdielne živly (oheň a zem) spája do usporiadaného sveta.

Externé odkazy
--------------

* FILIT – zdroj, z ktorého pôvodne čerpal tento článok.
**Miloš Hrušovský** (\* 15. apríl 1908, Bánovce nad Bebravou – † 27. február 1980, Bratislava) bol slovenský politik.

Rodina
------

* otec Igor Hrušovský
* matka Želmíra rod. Lačná
* manželka Františka Hrušovská

Životopis
---------

Študoval na gymnáziu a na súkromnej obchodnej škole v Prahe. Pôsobil následne ako bankový úradník. Účastník protifašistického odboja a SNP. Po oslobodení redigoval časopis *Výstavba Slovenska*, neskôr poslanec Snemovne národov Federálneho zhromaždenia, SNR, člen jej Predsedníctva, predseda ÚV SZPB, ÚV ČSZPB, člen Predsedníctva federálneho ÚV ČSZPB, člen predsedníctva ÚV NF ČSSR a ÚV Národný front NF SSR. Počas odboja pôsobil v oblastnom vedení ilegálnej KSS v Banskej Bystrici, podpredseda Stredoslovenského KNV v Banskej Bystrici (1960-1963). Autor skíc, fejtónov.

Ocenenie
--------

* Roku 1948 vyznamenaný Radom SNP I.tr. 1949 Čs. vojnovým krížom 1939, Radom 25. februára 1948, 1966 Radom práce a i.

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * GND: 1182562086
* SNK: 158289
* VIAF: 2738155466468702160007
***Živnosť pani Warrenovej*** *(1893, Mrs. Warren's Proffesion)* je satirická divadelná hra anglického dramatika írskeho pôvodu Georga Bernarda Shawa, nositeľa Nobelovej ceny za literatúru za rok 1925.

Hra vyšla tlačou roku 1898 v zbierke *Plays Pleasant and Unpleasant*, ale jej hranie bolo v Spojenom kráľovstve zakázané do roku 1925, pretože sa dosť otvorene zaoberá kupliarstvom. Súkromné predstavenie sa uskutočnilo v Londýne roku 1902, nasledovali inscenácie v New Yorku a New Havene roku 1905 a v Prahe a v Berlíne roku 1907. Ešte v roku 1955 bolo dielo považované za nevhodné pre uvedenie v parížskom divadle *Comédie-Française*. Tretia a posledná z tzv. *Plays Unpleasant* má podobný námet ako autorova drámatická prvotina Domy pána Sartoria, t.j. odhalenie zdrojov bohatstva a postihnutie konkrétnej súvislosti moci peňazí a sexu.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Paní Warrenová mala v mladosti dve možnosti, buď si zničiť zdravie ako zle platená robotníčka, alebo využiť svoju fyzickú príťažlivosť k väčším ziskom. Nakoniec sa stala majiteľkou luxusných verejných domov po celej Európe a zamestnávateľkou dievčat, ktoré vyšli z podobných chudobných pomerov ako ona sama. Jej živnosť získala priazeň a finančnú podporu dokonca aj u vznešených klientov. Zdroje jej vplyvu a bohatstva odhalí jej dcéra Vivia potom, čo ukončí štúdium na Cambridgeskej univerzite. Dokáže síce pochopiť matkino jednanie, ale už nie jej neochotu zmeniť svoj spôsob života. Preto nakoniec Vivie pretrhne puta k svojej matke aj k svojmu nápadníkovi a rozhodne sa živiť vlastnou prácou.

 Opis zápletky alebo rozuzlenia príbehu sa tu končí.

Externé odkazy
--------------

* Project Gutenberg Edition of Mrs. Warren's Proffesion

Zdroj
-----

* *Tento článok je čiastočný alebo úplný preklad článku Živnost paní Warrenové na českej Wikipédii.*
**Rada piatich starších** alebo **päť Tairó** (五大老 - *go-tairó*) bola rada vytvorená Hidejošim Tojotomim, aby vládla Japonsku namiesto jeho syna Hidejoriho, kým nedosiahne plnoletosť. Hidejoši si vybral do Rady svojich piatich najmocnejších daimjóv: Hideie Ukita, Tošiie Maeda, Kagekacu Uesugi, Terumoto Móri, a svetoznámeho Iejasu Tokugawu. (Takakage Kobajakawa bol tiež jeden zo starších, no zomrel skôr ako Hidejoši.)

Hidejoši dúfal, že členovia Rady budú na seba navzájom dohliadať, aby niekto nezískal prevahu. To sa nestalo, hoci ihneď po Hidejošiho smrti v roku 1598 sa starší rozdelili do dvoch táborov, v ktorých bol 'Tokugawa' a 'ostatní'. Mier pretrval až do polovice roku 1600 a bol ukončený v tomto roku bitkou pri Sekigahare, ktorá ukončila nie veľmi stabilný mier, ktorý nastal po tom ako Hidejori začal žiť a riadiť hrad Osaka.

Pozri aj
--------

* Päť splnomocnencov

Zdroje
------

*Tento článok je čiastočný alebo úplný preklad článku Council of Five Elders na anglickej Wikipédii (číslo revízie nebolo určené).*
**Gaz de France Stars 2006** bol tretí a zároveň aj posledný ročník ženského turnaja Gaz de France Stars. Konal sa od 30. októbra 2006 do 5. novembra 2006. V ženskej dvojhra triumfovala belgičanka Kim Clijstersová, keď vo finále porazila Estónku Kainu Kanepriovú 6-3, 3-6, 6-4. Vo štvorhre vyhral pár Lisa Raymondová a Samantha Stosurová.

Ženská dvojhra
--------------

*Bližšie informácie v hlavnom článku: Ženská dvojhra na Gaz de France Stars 2006*
**Belgicko Kim Clijstersová** vs. Estónsko Kaia Kanepiová  6-3, 3-6, 6-4

Ženská štvorhra
---------------

*Bližšie informácie v hlavnom článku: Ženská štvorhra na Gaz de France Stars 2006*
**USA Lisa Raymondová / USA Samantha Stosurová** vs. Grécko Eleni Daniilidouová / USA Jasmin Wöhrová  6-2 6-3

| * z
* d
* u
2006 v tenise |
| --- |
| Grand Slam | 
* Australian Open
* French Open
* Wimbledon
* US Open

 |
| Okruhy | 
Muži
ATP Tour
ATP Masters Cup
ATP Masters Series
Ženy
WTA Tour
WTA Tour Championships
WTA Tier I Series
 |
| Národné súťaže | 
* Davisov pohár
	+ Svetová skupina
* Pohár federácie
	+ Svetová skupina
* Hopmanov pohár
* World Team Cup

 |
**Živorodka komária** (lat. *Gambusia affinis*) je drobná sladkovodná rybka pôvodom z južnej časti Severnej Ameriky a Mexika z rodu *Gambusia*. Je chovaná tiež ako akváriová ryba.

Pôvod
-----

Živorodka komária pochádza z južnej časti Severnej Ameriky, (Mexika).

Výskyt
------

Táto rybka je pôvodom z juhu USA, neskôr bola prenesená do oblastí tropického i mierneho pásu. Môžeme by sa s ňou stretnúť aj v prírode Francúzska, kde prenikla až k Bordeaux. Tento výskyt je nutné pripočítať vysádzaniu na boj proti komárom.

Opis
----

Samčekovia sú oveľa menší, majú čierne škvrny a majú gonopódium. Samčekovia dorastajú do 3 – 3,5 cm, samičky až do 7 cm. Chová sa často ako potrava pre dravé druhy alebo pre morské ryby, pretože vydrží aj 5 minút v slanej vode.

Chov
----

Nie je to teda pravá akvarijná živorodka (nie je príliš atraktívna), ale je možné ju chovať v malej až stredne veľkej nádrži, je nenáročná.
Vyhovuje jej husté a jemnolisté vysádzanie, skalky, korene a úkryty by mali byť v akváriu. Zvládajú teploty v rozsahu 15 – 30 °C. Žerú suché krmivo, riasy, občas komárie larvy. Tvrdosť vody postačuje 2 – 30 °dGH a neutrálne pH.

Navzájom sú priateľské, voči ostatným druhom niekedy agresívne.

Rozmnožovanie
-------------

Samička je veľmi plodná, rovnako ako všetky živorodky, rodí živé mláďatá. Rodičia však zostávajú pri svojom potomstve veľmi blízko.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Živorodka komária**
* Spolupracuj na Wikidruhoch Wikidruhy ponúkajú informácie na tému **Živorodka komária**

Zdroje
------

* ROMIG, Thomas. *Akvarijní ryby*. Preklad Monika Kuprová. 1. vyd. Praha : NS Svoboda, 2002. 95 s. (Příroda do kapsy.) ISBN 80-205-1033-8. (po česky)
* *Tento článok je čiastočný alebo úplný preklad článku Mosquitofish na anglickej Wikipédii.*
**Windows Media Audio** (skrátene WMA) je komprimovaný zvukový formát vyvinutý firmou Microsoft. Pôvodne mal ako súčasť Windows Media nahradiť formáty MP3 a RealAudio, ktoré sú chránené patentom a Microsoft musí za ich použitie v systéme Windows platiť. WMA sa skladá zo štyroch odlišných kodekov:

* *WMA kodek* (náhrada za mp3)
* *WMA Pro*, ktorý podporuje vysoké zvukové rozlíšenie a viackanálové audio.
* *WMA lossless*, bezstratový kodek, ktorý komprimuje zvukové dáta bez straty vernosti zvuku
* *WMA Voice*, zameraný na uchovávanie hlasového obsahu, používa kompresiu s nízkymi prenosovými rýchlosťami

Oficiálne je formát podporovaný iba pre kodér integrovaný v programe Windows Media Player. Je veľmi rýchly (napr. v porovnaní s formátom Vorbis), ale obsahuje minimum nastavení. Nie je možné nastaviť CBR ani ABR, iba VBR a to iba v niekoľkých pevných profiloch. Pre staršie verzie (8 a menej) existuje voľná implementácia (vytvorená pomocou reverzného inžinierstva) v rámci projektu FFmpeg.

K formátu WMA neexistuje otvorená špecifikácia, existuje iba jeden použiteľný kodér, ktorý je navyše spojený výhradne s platformou Windows. Tento formát je preto (okrem prehrávania) pre iné platformy nepoužiteľný. Prehrávače fungujúce pod systémom Windows s týmto formátom problémy nemajú, kodek majú priamo integrovaný v systéme (resp. vo Windows Media Player), prehrávače na ostatných platformách obvykle vyžadujú pluginy.

Je však relatívne dobre podporovaný v prenosných prehrávačoch hudby a DVD prehrávačoch.

  


| * z
* d
* u
Audiovizuálna kompresia dát |
| --- |
| Obrázky | 
* APNG
* BMP
* GIF
* JPEG XR
* JPEG
* JPEG 2000
* MNG
* PCX
* PNG
* SVG
* TIFF
* WBMP
* XPM

 |
| Video | 
* MPEG-1
* MPEG-2
* MPEG-4
* MPEG-5 = part1 (EVC) + part2 (LC EVC)
* H.264/MPEG-4 AVC
* H.265/mpegH HEVC
* H.266/MPEGi VVC
* VP8
* VP9
* AV1
* HuffYUV
* RealVideo
* Theora
* Dirac
* WMV
* Apple ProRes

 |
| Zvuk | 
* AAC
* Apple Lossless
* AC-3
* AMR
* ATRAC
* CELT
* FLAC
* G.711
* G.729
* MP3
* MOD
* Opus
* Speex
* Vorbis
* TAK
* WAV
* WMA
* Musepack

 |
| Kontajnery | 
* AVI
* Ogg
* MPEG
* QuickTime
* ASF
* MP4
* Matroska
* VOB

 |
**Gavril Romanovič Deržavin**, (rus.  Гаврии́л (Гаври́ла) Рома́нович Держа́вин , \* 14. júl 1743, Kazaň, Ruské impérium – † 20. júl 1816, Zvanka, Novgorodská gubernia) bol ruský osvietenský spisovateľ, básnik, minister spravodlivosti, člen Ruskej akadémie, člen *Beseda priateľov ruského slova* (*Беседа любителей русского слова*).

Život
-----

Deržavin pochádzal z rodu tatárskych murzov. Narodil sa v Kazani, kde aj prežil celé svoje detstvo. Veľmi skoro stratil otca, Romana Nikolajeviča Deržavina. Od roku 1762 slúžil v Petrohrade ako radový vojak, v roku 1772 sa stáva dôstojníkom, zúčastnil sa potlačenia Pugačovovho povstania. Pracoval na miestach vysokých štátnych úradov.
Svoju literárnu činnosť Deržavin zaháji v roku 1782 ódou *Felica* (*Фелица*), v ktorej oslavuje Katarínu II. V roku 1785 ho vymenovali za gubernátora Tambovskej gubernie. Deržavinove snahy zaviesť poriadok a odstrániť korupciu viedli ku konfliktom s miestnou elitou. V týchto časoch napísal ódy *Boh* (*Бог*, 1784), *Rozliehaj sa, hrom víťazstva* (*Гром победы, раздавайся!*, 1791, neoficiálna prvá ruská hymna), *Veľmož* (*Вельможа*, 1794), *Vodopád* (*Водопад*, 1789).
V rokoch 1791 − 1793 bol tajomníkom Kataríny II. 1802 − 1803 bol ministrom spravodlivosti, neskôr člen *Besedy priateľov ruského slova* (*Беседа любителей русского слова*).
V 1803 odišiel do výslužby, zomrel 20. júla 1816 vo svojom sídle Zvanka neďaleko Veľkého Novgorodu. 

Gavril Romanovič Deržavin

Tvorba
------

Deržavin rozvíja tradíciu klasicizmu, nadväzuje na Lomonosova, Sumarokova. Básnik je podľa neho predurčený na oslovovanie veľkých činov a na odsudzovanie zlých skutkov. V óde *Felica* (*Фелица*, 1782) oslavuje osvietenskú monarchiu, ktorú stelesňuje vláda Kataríny II. 
Ústredným motívom jeho poézie je človek ako neopakovateľná individuálna bytosť v bohatstve svojich vnútorných pocitov. Mnohé z jeho ód majú filozofický charakter, zaoberá sa v nich miestom človeka na zemi, problémami života a smrti.
Priatelia sa často snažili opravovať deržavinovské verše, pretože nedodržiaval prísne metriku, no Deržavin sa tomu bránil. Jeho obrazy a verše sú na pokojnú a racionalistickú epochu klasicizmu neobyčajne emocionálne a vášnivé.

Zdroje
------

* *Tento článok je čiastočný alebo úplný preklad článku Державин, Гавриил Романович na ruskej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Gavril Romanovič Deržavin**

Externé odkazy
--------------

* *Духовные оды*, dostupné na Projekte Gutenberg (po rusky)
* *The Bakchesarian Fountain and Other Poems by Various*, dostupné na Projekte Gutenberg (po anglicky)
* stránka o Deržavinovi, po rusky

Autoritné údaje: * abART: 39805
* BnF: 12474866p
* GND: 118677896
* ISNI: 0000 0001 2135 7891
* LCCN: n80087624
* NK ČR: js20020805047
* VIAF: 61647764
* WorldCat: lccn-n80087624
Súradnice: 8°37′0″S 62°15′0″Z﻿ / ﻿8,61667°S 62,25000°Z﻿ / 8.61667; -62.25000

**Orinoko** (špa. Río Orinoco) je rieka, ktorá patrí medzi najdlhšie a najvodnatejšie toky v Južnej Amerike. Mohutný tok meria 2 310 km a preteká cez Venezuelu a Kolumbiu, časť povodia zasahuje aj do Brazílie. Zaujímavosťou rieky je oddelenie ramena Casiquiare na hornom toku, ktoré odvádza asi jednu tretinu vody do Amazonky.

Priebeh toku
------------

Pramení na západných svahoch Serra Parima v juhozápadnej časti Guyanskej vysočiny. Preteká Guyanskou nížinou a deltou ústi do Atlantického oceánu. Tok opisuje veľký oblúk, najskôr smeruje od juhu na sever a na strednom toku sa stáča na východ. 

Tok rieky sa delí na:

* *Horné Orinoko* – 240 km dlhý úsek od prameňa po pereje Raudales de Guaharibos
* *Stredné Orinoko* – 750 km dlhý úsek, pretekajúci najmä hornatou oblasťou Guiana s množstvom perejí
* *Dolné Orinoko* – 959 km dlhý úsek, kde rieka dostáva podobu veľtoku s množstvom ramien
* *Delta Amacuro* – 200 km úsek mohutnej delty začína pri meste Barrancasa, odkiaľ sa začína vetviť hlavný tok až na 36 ramien

Prítoky
-------

* **Pravostranné**:
	+ Atabapo
	+ Caroní
	+ Caura
	+ Ventuari
* **Ľavostranné**:
	+ Inírida
	+ Guaviare
	+ Vichada
	+ Meta
	+ Arauca
	+ Apure
* Kanál Casiquiare – tečie z *Orinoka* na juh do *Amazonky*

Vodný režim
-----------

Hlavným zdrojom vody sú dažďové zrážky, ktoré výrazne menia výšku hladiny a prietok. Najväčšie prietoky dosahuje od septembra do marca, kedy začína obdobie nižších prietokov. Kolísanie hladiny dosahuje pri meste Ciudad Bolívar zväčša 10 až 15 m. Priemerný ročný prietok vody predstavuje 33 000 m³/s, maximálne dosahujú 55 000, minimálne len okolo 5 000 m³/s. Ročný odtok vody Orinokom predstavuje 915 km³ a 45 megaton pevných častíc.

Využitie
--------

Rieka je vďaka vodnatosti splavná na väčšine svojej dĺžky a oceánske lode môžu plávať až 435 km k mestu Ciudad Bolívar. Pravé prítoky umožňujú vodnú dopravu len na svojich dolných tokoch, ľavé sú splavné po celý rok.

Iné projekty
------------

Commons
* Spolupracuj na Commons Commons ponúka multimediálne súbory na tému **Orinoko**

Zdroj
-----

*Tento článok je čiastočný alebo úplný preklad článku Orinoko na českej Wikipédii.*
**Živnostenský úrad** je:

* jednak termín (písaný na začiatku s malým ž), ktorým živnostenský zákon označuje úrad štátnej správy (v súčasnosti je to konkrétne "normálny" okresný úrad ako aj okresný úrad v sídle kraja) ako orgán vykonávajúci štátnu správu v oblasti živnostenského podnikania v oblastiach, kde ju nevykonáva Ministerstvo vnútra SR , a
* jednak názov (písaný na začiatku s veľkým Ž) odboru živnostenského podnikania v rámci niektorých okresných úradov.

Živnostenský úrad je predovšetkým to miesto, kde je potrebné vykonať ohlásenie živnosti, ak niekto hodlá prevádzkovať živnosť. Konkrétne živnostenský zákon uvádza: "Kto hodlá prevádzkovať živnosť, je povinný to ohlásiť živnostenskému úradu miestne príslušnému podľa sídla právnickej osoby alebo bydliska fyzickej osoby. Pre zahraničnú osobu je príslušným živnostenský úrad podľa adresy miesta činnosti podniku zahraničnej osoby alebo adresy miesta činnosti organizačnej zložky podniku zahraničnej osoby. Ak je na území Slovenskej republiky zriadených niekoľko organizačných zložiek podniku zahraničnej osoby, príslušnosť živnostenského úradu sa riadi podľa voľby zahraničnej osoby."  Živnostenský úrad po ohlásení následne vydá živnostenské oprávnenie. 

Okrem toho živnostenský úrad najmä vydáva rôzne potvrdenia a vykonáva úlohy jednotného kontaktného miesta.

Zdroje
------

1. ↑  Piata A časť živnostenského zákona (aktuálne a staršie znenia)
2. ↑  § 45(1) živnostenského zákona
3. ↑  § 66b, 66ba živnostenského zákona